紀錄，又或者就噉叫logging，喺電算上係指將某啲資料，透過某種機制，記錄喺電腦本機或者第架機嘅某笪地方，用嚟記住一個作業系統或者一隻軟件行嗰陣「喺邊個時間點發生咗咩事」噉嘅資訊。logging通常每一行紀錄都會掕住紀錄嘅資料同埋日子時間，而如果牽涉到「喺邊度收到資訊」，通常亦都會紀錄埋資訊由邊度嚟。